Die tante op die GPS vertel vir my hoe ons moet ry en Dalene luister so half met die een oor saam, terwyl sy bestuur. Die gesprek loop soos volg: “In 400m, draai links.” Teen daardie tyd is Dalene al by die afdraai. Skielik hoor sy hier van die kant af: “Hou reguit aan”. Die volgende oomblik voel ek hoe ruk sy die Brio na regs. “Waar gaan jy heen” vra ek. Sy antwoord: die tante se dan ek moet reguit aan hou’. Ek skree: “Nee, draai links, daarna moet jy reguit aan hou. Die Brio vlieg bo-oor die sperstreep en die eiland in die afdraai baan in.
Maak seker dat jy God die Vader, Seun en Heilige Gees as rigtingwysers in jou lewe het en volg Sy Woord streng na.
Iets wat vir my baie opvallend was van binnelandse lugrederye in was die vriendelike diens wat ons aan boord gekry het. Van die oomblik dat jy inboek, totdat jy by jou bestemming aankom, sien jy net vriendelike gesigte. Kliëntediens is duidelik baie belangrik vir die laekoste lugrederye – agter allesis daar soveel van hulle om van te kies.
Dis laat aand toe ek Richmond binne ry. Buite is dit ysig koud. ‘n Jong man groet vriendelik toe ek by die kafee instap en bied aan om my by die koffie masjien te help. Ek druk hom ‘n R5 in die hand vir sy mooi gebaar. Hy verneem bekommerd of ons regtig in die donker nag moet verder ry en verwys ons na die gastekamerslangs die motorhawe. Ek sé nee, my man het geslaap van Bloemfontein af, terwyl ek bestuur het, hy sal nou weer verder bestuur. Dit maak my hart so bly dat daar nog mense is wat dit vir ons die moeite werd maak om in hierdie land te bly.
Onder by die instap hek, gee ‘n man vir my voorkeur om deurte stap, toe ek buite kom, word ek na die leë bus gestuur waar omtrent 20 leë sitplekke my inwag! Guns, ja guns!!
In Hartenbos kry ons ‘n lieflike staanplek langs die see. Ek sit buite en beskou die wêreld rondom my. ‘n Vrou stap verby, op pad see toe. Sy het’n kortbroek aan.Sy is duidelikmeer gewigtig om die lyf as ek. Haar bo-bene is heelwat dikker as my ‘dik’ been, maar sy is niks gepla nie en geensins ongemaklik nie. Ek kyk en ek kyk weer, maar nie sonder rede nie.
Net daar, op die 31e Desember 2017 neem ek ‘n besluit. Ek gaan níé weer my been vir die wêreld wegsteek nie. Ek klimin die RV in, pluk die jean uit, trek my wit plakkies aan, wit panama hoed op my kop en vat die pad stalletjies toe, met my man aan my sy. ‘n Vrou kom van voor af aangestap enstop my. Sy komplimenteer my en sê dat ek so mooi aangetrek is. Ek sal nie ontken dat ek hou van die nuwe mooi somer rokke wat net bo-kant of onderkant die knie sit nie en het dit altyd bo-oor my langbroek gedra.Sy móés my been se toestand raak gesien het, maar sy het besluit om die positiewe raak te sien, eerder as die negatiewe.
Ek moedig jou aan, spreek lewe in jou situasie, spreek gunsin jou lewe, spreek seëninge oor ander mense rondom jou en ontvang die seen van die Here ook in jou lewe.
Ek is eerlik as ek sê dat ek met die wegneem slag stasie toe, maar baie versigtig was, maar teen die tyd dat ek die middag weer vir Pieter moes gaan haal, was ek heel gewoond aan die linkerhand stuur, die tolhekke waar ek moes betaal en nog vele meer moets en moenies.
Dit is nie net om aan die linkerkant van die pad te bestuur nie. Amerika het baie streng padreëls en die Amerikaners is baie versigtig om enigsins die reëls te oortree. Jou bestuurslisensie is daar jou identiteitskaart, begaan jy ‘n misdaad word jy behoorlik gemerk en kan jou lisensie afgeneem word.
Die spoed wissel ook redelik baie – in sekere stedelike gebiede kom dit af tot 55mpu, self 45mpu; én wanneer jy ‘n skool nader is daar ‘n waarskuwingsteken wat sê dat jy naby ‘n skool is. Onmiddellik kom die spoed af na 25mpu. Voor jy nie heeltemal verby die skool is nie, mag jy nie vinniger ry nie.
Wanneer jy agter ‘n skoolbus ry, moet jy onmiddellik stadiger ry. Sodra die skoolbus stop, moet jy ook stop en wag tot die bus weer vertrek. Geen taxis wat verby jaag teen ‘n spoed nie!1 Wet en orde geskied hier.
‘n Ander interessantheid is dat jy, wanneer jy deur ‘n parkeerarea ry, op die uitkyk moet wees vir voetgangers. Die voetgangers hoef nie vir die verkeer te wag om verby te ry nie, nee aankomende verkeer stop onmiddellik vir ‘n voetganger wat oor die pad na sy/haar motor toe stap. Die wonderlike hiervan is dat as dit reën, jy nie hoef te wag vir die verkeer om verby te kom en sodoende sopnat reën nie, die motorbestuurder sit heerlik droog in sy motor – jy as voetganger kry voorkeur. Terug by die huis was ek erg geirriteerd wanneer ‘n motor nie stop, sodra ek oor die parkeerterrein stap nie. Hulle moet mos weet!!
Die Von Wiellighs en Marbi het spesiaal ‘n dag afgeneem by die werk sodat ons die wêreld kan verken.
Van daar ry ons oor die berg na die Spear Head meer en dorp. Dit laat my baie aan Knysna dink met al die woude rondom die huise. Net soos Knysna is dit omring deur koppe met bome waar jy ook so skielik op die dorpie af kom tussen die klowe. Ek sal dae kan spandeer op een van die hout dekke langs die water – rus vir die siel, ‘n ideale retreat om ‘n boek te kom skryf maar bietjie baie ver van die huis 😪
Die oomblik toe ons Houston verlaat was my tyd van rustig wees verby. Die vlug na Ontario, CA toe duur so ongeveer 3,5 ure, ingesluit die oorstap op Phoenix, Arizona en ja, jy stap!! Ek moet eerlik wees, American Airlines gee baie goeie diens. Wanneer jy uitstap by aankoms, is daar ‘n grondwaardin beskikbaar by die toonbank om jou te help om weer die volgende lokaal se nommer aan jou te verskaf waar jy moet oorstap vir jou volgende vlug. Alles is baie georganiseerd.
Die RV is baie luuks en het slaapplek vir vyf persone. Ons slaap in ‘n RV oord waar die RV’s kompetisie met mekaar hou, oor watter een die grootste en die beste is. Hier is selfs oorde wat nie RVs’ wat ouer as 10 jaar oud is in hul parke toe laat nie. Gmf, hoogmoedig ook nog 😂.
Ongelukkig vir my, takel ‘n virus my daardie aand en vir drie dae was ek lam gelê as gevolg van griep. Ek het dus heeltyd binne in die RV gebly en meestal geslaap.
Aangesien die Yanks aan die regterkant van die pad ry, is die heel linkerbaan die vinnige baan. Hierdie baan word geskei van die ander bane, deur betonblokke, soortgelyk aan die wat met die padwerke op die N1 gebruik word. Hierdie baan is egter onderworpe aan tolgeld. Die vinnige motoris wat nie kans sien vir die stadige slakkepas verkeer nie en nie omgee om vir sy plesier van vinnig ry, te betaal nie, gly met gemak in hierdie baan in. Voor elke afrit is daar vir hom geleentheid om weer terug te gly in die verkeer in om hom in staat te stel om die afrit te kan bereik. Dit is opmerklik hoeveel vinniger die verkeer as gevolg hiervan vloei.
Ek sal glad nie omgee om vir hierdie voorreg te betaal nie. Hoe lyk dit Sanral – wanneer kan ek die C250 AMG in die vinnige baan in stoot?
Nou kom ons by die eintlike rede waarom ons Houston besoek het. Nie almal sal aanklank vind met die volgende skrywe nie, maar ek verklaar egter, sonder enige skaamte dat ek ‘n wedergebore kind van Jesus Christus is. Om hierdie rede is dit vir ons ‘n voorreg om gemeentes reg oor die wêreld te besoek wat die Evangelie uitdra.
‘n Uitnodiging word gegee vir diegene wat ‘n behoefte het vir persoonlike gebed. Hy, sy vrou en talle betrokke gemeentelede staan gereed om vir elkeen persoonlik te bid. Aan die einde van die diens is daar ook ‘n ‘altar call’ waartydens mense wat hul wil toewy aan die Here, kan opstaan en ‘n gebed vir hulle gedoen word. Ons het twee van die dienste bygewoon en het werklik net seën daar ontvang.
Joel Osteen’s se preke en skrywes word baie maal gekritiseer daarvoor dat hy die ‘voorspoed evangelie’ bevorder, bedoelende dat hy materiële gewin as beloning vir die vroom Christen sien. Word hy egter gevra of hy n leraar van die voorspoed evangelie is, reageer hy deur te sê dat hy by voorspoed bedoel dat God wil hê dat mense moet geseend moet wees met goeie gesondheid en verhoudinge, dit gaan nie omtrent geld nie. Hy stel dit ook duidelik dat hy nooit oor geld preek nie, juis as gevolg can die slegte reputasie van tele-evangeliste. beloning is vir die vrome Christen. Wanneer hy egter daarna gevra word, reageer hy dat God by voorspoed bedoel dat Hy wil he dat sy kinders moet geseënd wees, gesond wees en goeie verhoudinge moet hê en dat dit nie oor geld gaan nie. Hy beklemtoon ook dat hy nooit oor geld preek nie, juis as gevolg van die reputasie wat verskeie tele-evangeliste het. Tydens die ere-diens was daar net aangekondig dat die offerende nou opgeneem gaan word en daarmee tesame ‘n skrif uit die Woord wat sê dat hy wat gee, geseend sal wees. Geen onnodige beklemtoning nie, suiwer Woord!!